## Dodatak I Kolektivnom ugovoru za radnike Hrvatskih šuma d.o.o.

### NN 1/2006 (2.1.2006.), Dodatak I Kolektivnom ugovoru za radnike Hrvatskih šuma d.o.o.

# KOLEKTIVNI UGOVORI

**9**

Hrvatske šume, društvo s ograničenom
odgovornošću, Zagreb, Lj. F. Vukotinovića
2, zastupane po predsjedniku Uprave Društva mr. sc. Darku Beuku, dipl. ing. šum.

i

Hrvatski sindikat šumarstva, Zagreb, Trg kralja
P. Krešimira IV. br. 2, zastupan po predsjednici
Sindikata Gordani Colnar

Sindikat zaposlenih u šumarstvu, Bjelovar,
Matošev trg 1, zastupan po predsjedniku Sindikata Željku Cutvariću

Samostalni sindikat šumarstva, Vinkovci, Trg J. Runjanina 1, zastupan po predsjedniku Sindikata Ivanu Zovaku, dipl. ing. šum.

Nezavisni sindikat zaposlenih u šumarstvu, Levanjska Varoš, Glavna 35, zastupan po predsjedniku
Sindikata Petru Klepi, dipl.
ing. šum.

dana 19. listopada 2005. godine sklopili su

## DODATAK I

### KOLEKTIVNOM UGOVORU ZA RADNIKE HRVATSKIH ŠUMA d.o.o.

Članak 1.

Ovim Dodatkom I Kolektivnom ugovoru strane istog
suglasne su da se Kolektivni ugovor za radnike HŠ d.o.o. urbroj
DIR-01-2003-7637 od 14. studenoga 2003. godine izmijeni kako je to navedeno
sljedećim člancima ovog Dodatka.

Članak 2.

U članku 15. stavak 2. mijenja se i glasi:

»Odluku o preraspodjeli radnog vremena donosi
Uprava Društva odnosno voditelj Uprave šuma Podružnice nakon savjetovanja s
radničkim vijećem, najmanje 8 dana prije očekivane potrebe.«

Članak 3.

U članku 42. stavak 2. mijenja se i glasi:

»Akontacija osnovne plaće za sva radna mjesta
utvrđuje se tako da se pripadajući broj bodova radnog mjesta množi s osnovicom
kako slijedi:

• 1,75 kuna bruto za razdoblje 1. srpnja 2005.
godine do 31. prosinca 2005. godine

• 1,72 kuna bruto za razdoblje 1. siječnja 2006.
godine pa nadalje za vrijeme važenja ovog Kolektivnog ugovora. Za navedeno
razdoblje, prosječna vrijednost boda u Društvu ne može biti manja od 1,75
kuna.«

Članak 4.

Članci 43. do 48. brišu se.

Članak 5.

Iza članka 42. dodaje se novi članak 43. koji
glasi:

»Poslodavac će na temelju rezultata poslovanja i
sukladno Pravilniku o plaćama i ostalim primanjima radnika HŠ-a d.o.o. isplatiti
radnicima stimulativni dio plaće.«

Članak 6.

Članci 49. do 112. postaju članci 44. do 107.

Članak 7.

Članak 47. mijenja se i glasi:

»Radnik ima pravo na naknadu plaće u visini
satnice osnovne plaće uvećane za dodatak na staž i satnice dodatka od 500,00
kuna za sate

1. plaćenog dopusta

2. blagdana i neradnih dana utvrdenih
zakonom

3. rada u upravljačkim, sindikalnim i
predstavničkim tijelima

4. izobrazbe i prekvalifikacije, stručne
izobrazbe u skladu s odred­bama općih akata Društva.«

Članak 8.

Iza članka 47. dodaje se članak 48. koji glasi:

»Za sate prekida rada do kojeg je došlo bez
krivnje radnika (zbog organizacije rada, kvara na sredstvu za rad, vremenskih
nepogoda iz članka 34. Pravilnika o zaštiti na radu u šumarstvu (»Narodne
novine« br. 10/86), radnik ima pravo na naknadu plaće
sukladno odredbama ovog članka.

Kada tijekom rada nastupi prekid rada poradi
razloga iz stavka 1. ovog članka i prekid traje dulje od dva sata, radnik za
sate prekida tog radnog dana ima pravo na naknadu plaće u visini satnice svoje
osnovne plaće uvećane za dodatak za radni staž.

Ako radnik radi uvjeta iz članka 34. navedenog
Pravilnika niti nakon sata čekanja (u šumariji, na radilištu, kod kuće i sl.) nije za­po­čeo rad, takav
neradni dan dužan je odraditi u roku od četiri mjeseca.

Za dan kada nije radio (a koji je dužan
odraditi) radniku se privremeno obračunava akontacija u visini dnevnog iznosa
od najniže osnovne plaće iz stavka 1. članka 40. Kolektivnog ugovora uvećane za
dodatak na radni staž.

Radniku za odrađeni dan osim ostvarene plaće za
obavljeni rad, pripada i naknada plaće od 20% dnevnog iznosa njegove osnovne
plaće uz umanjenje za unaprijed obračunatu akontaciju iz stavka 4. ovog članka.

Ako se dani za koje je primljena akontacija iz
stavka 4. ovog članka ne odrade niti protekom razdoblja iz stavka 3. ovog
članka, isplaćena akontacija smatra se konačnim – obračunom i isplatom.«

Članak 9.

Sadašnji članci 48. do 107. postaju članci 49.
do 108.

Članak 10.

Članak 60. mijenja se i glasi:

»Za vrijeme rada na terenu radniku pripada
dnevno naknada plaće u visini

–
na području šumarije                                                                                         50,00
kuna bruto

–
na području Uprave šuma Podružnice                                                               57,00
kuna bruto

–
izvan područja Uprave šuma Podružnice,sa svakodnevnim povratkom
kući        60,00 kuna
bruto

–
izvan područja Uprave šuma Podružnice,bez svakodnevnog povratka
kući         116,00
kuna bruto«.

Naknada plaće za rad na terenu utvrdena u stavku 1. ovog članka pripada radniku pod
uvjetom da je na poslu proveo puno radno vrijeme, uz učinak 100% i više.

Radniku koji na poslu provede puno radno
vrijeme, a ne ostvari učinak od 100% pripada naknada plaće za rad na terenu
razmjerno ostvarenom učinku.

Ako je radniku na terenu osiguran samo smještaj
ili samo prehrana, naknada plaće za rad na terenu umanjuje se za 12,00 kuna
bruto, a ako je osiguran i smještaj i prehrana, naknada plaće za rad na terenu
umanjuje se za 66,00 kuna bruto.

Dnevnica i naknada plaće za rad na terenu
međusobno se isključuju.«

Članak 11.

Članak 64. mijenja se i glasi:

»Ako radnik ima pravo korištenja privatnog
automobila u služ­bene svrhe, naknadit će mu se
troškovi do visine neoporezivog iznosa po Zakonu o porezu na dohodak. Kada će
radnik koristiti privatni automobil u službene svrhe uređuje se aktima
Društva.«

Članak 12.

Poslodavac se obvezuje donijeti Pravilnik o
izmjenama i dopunama Pravilnika o plaćama i ostalim primanjima radnika HŠ-a
d.o.o. kojim će osigurati da radnici na radnim mjestima šumski radnik: sjekač,
pomoćnik revirnika poslovođa, čuvar šume i lovišta –
pomoćnik revirnika i revirnik,
kada obavljaju normirane poslove ostvaruju osnovni broj bodova kako slijedi:

Šumski radnik
sjekač                                                 2500
bodova

Pomoćnik revirnika poslovođa                                    2750
bodova

Cuvar šume i lovišta –
pomoćnik revirnika
           2750 bodova

Revirnik
                                                         3800
bodova.

Članak 13.

Ovaj Dodatak I stupa na snagu nakon što ga
potpišu ovlašteni predstavnici ugovornih stranaka od kojeg dana se i
primjenjuje, osim članaka 10. i 12. ovog Dodatka koji se primjenjuju od 1. siječ­nja 2006. godine.

Članak 14.

Ovaj Dodatak I Kolektivnom ugovoru za radnike
HŠ-a d.o.o. registrirat će se u Ministarstvu gospodarstva, rada i poduzetništva
Republike Hrvatske, te će biti javno objavljen u skladu sa Zakonom o radu
(»Narodne novine« br. 38/95, 54/95, 65/95, 17/01,
82/01, 114/03 i 30/04).

Članak 15.

Obvezuju se potpisnici ovog Dodatka I
Kolektivnom ugovoru donijeti pročišćeni tekst Kolektivnog ugovora za radnike
Hrvatskih šuma, društva s ograničenom odgovornošću.

Urbroj: DIR-01-2005-8637

 Hrvatske
šume d.o.o.              Hrvatski
sindikat šumarstva

**mr****. sc.
Darko Beuk**,             **Gordana Colnar**, v. r.

dipl. ing. šum., v.
r.                  Sindikat
zaposlenih u
šumarstvu

                                               **Željko Čutvarić**,
v. r.

                                               Samostalni sindikat
šumarstva

                                               **Ivan Zovak**, **dipl****. ing. šum**., v. r.

                       Nezavisni sindikat
zaposlenih u
šumarstvu

                                               **Petar Kleno, dipl. ing. šum**., v. r.

Kolektivni ugovor, NN 1/2006-9